Case ID: 1065181
Sentence 32: Halbuki, adı çəkilən bələdiyyə qərarı ilə mübahisələndirilən torpaq sahəsi X10 mülkiyyətinə verilməmiş, bağ torpaq sahəsinin onun mülkiyyətinə verilməsi barədə yalnız müraciəti məqsədəuyğun hesab olunmuşdur.Belə ki,”Corat” bağları ərazisində yerləşən,sahəsi 908 kvadrat metr olan B-1650b saylı bağ torpaq sahəsi Sumqayıt Bələdiyyəsinin 29 avqust 2013-cü il tarixli,11 saylı iclasının 28-ci qərarı ilə deyil, Sumqayıt Bələdiyyəsinin 28 dekabr 2013-cü il tarixli,17 saylı iclasının 34-cü qərarı ilə X10 mülkiyyətinə verilmişdir.Həmin qərar əsasında X18 ilə Sumqayıt Bələdiyyəsi arasında notarial qaydada 23 yanvar 2014-cü il tarixli,ANİN°0400248 saylı “daşınmaz əmlakın alqı-satqı müqaviləsi” bağlanılmışdır.Bununla bağlı olaraq məhkəmənin nəzərinə çatdırmaq istəyirik ki, mübahisələndirilən torpaq sahəsi Sumqayıt Bələdiyyəsinin mülkiyyəti kimi daşınmaz əmlakın dövlət reyestrində dövlət qeydiyyatına alınmış və bələdiyyənin adına hüquqların dövlət qeydiyyatı haqqında reyestr çıxarışı verilmişdir.Belə ki,DƏDRX-nin 2 saylı Sumqayıt Ərazi İdarəsi tərəfindən verilmiş RX seriyalı ******* saylı,06 debabr 2013-cü il tarixli “Hüquqların Dövlət qeydiyyatı haqqında daşınmaz əmlakın Dövlət reyestrindən” çıxarışın surətindən görünür ki, Sumqayıt şəhəri,"Corat” bağları ərazisində yerləşən sahəsi 0,0908 ha olan toraq sahəsi ilkin olaraq mülkiyyət hüququ üzrə Sumqayıt Bələdiyyəsinin mülkiyyəti kimi daşınmaz əmlakın dövlət reyestrində qeydə alınmış və sonradan Sumqayıt Bələdiyyəsinin müvafiq qərarı əsasında X11 mülkiyyətinə verilmişdir.Bu halın özü həmin dövrdə mübahisələndirilən torpaq sahəsinin artıq Sumqayıt Bələdiyyəsinə məxsusluğunu sübuta yetirir.